# Car Xiaowen od Sjevernog Weija

Car Xiaowen od Sjevernog Weija

| Yuan Hong 元宏
 |
| --- |
| **car dinastije/države Sjeverni Wei**  |
| Vladavina
 | 471–499
 |
| Prethodnik
 | Car Xianwen
 |
| Nasljednik
 | Car Xuanwu
 |
| Regent
 | Carica Wencheng Wenming 文成文明皇后
 |
|  |
| Suprug/a
 | Feng Qing Feng Run Carica Xiaowen Jin 孝文貞皇后 Carica Wenzhao 文昭皇后
 |
| Potomstvo
 | Yuan Xun, krunski princ 太子元恂 Yuan Ke, car Xuanwu 宣武帝元恪 Yuan Yu, car Wenjin 文景帝元愉 Yuan Yi, princ Wenxian od Qinghea 清河文獻王元懌 Yuan Huai, car Wumu 武穆帝元懷 Yuan Yue, Princ Wenxuan od Yunana 汝南文宣王元悅
 |
| Puno ime
 | Porodično ime: Prvo Tuoba (拓拔, tuò bá), kasnije Yuan (元, yuán) (promjena 496) Osobno ime: Hong (宏, hóng)
 |
| Posthumno ime
 | Xiaowen (孝文, xiào wén), doslovno: "sinovljevski i uljudan"
 |
| Hramsko ime
 | Gaozu (高祖, gāo zǔ)
 |
| Otac
 | Car Xianwei od Sjevernog Weija
 |
| Majka
 | Carica Li Si
 |
| Rođen/a
 | 467
 |
| Umro/la
 | 499. (dob: 31–32)
 |

**Car Xiaowen od Sjevernog Weija** ((北)魏孝文帝) (467–499), osobno ime **Tuoba Hong** (拓拔宏), kasnije **Yuan Hong** (元宏), bio je car kineske/Xianbei dinastije Sjeverni Wei.

Poznat je po tome, što je u nastojanju da olakša vladavinu multi-etničkom državom, uveo drastičnu politiku sinizacije. To je uključivalo uvođenje kineskih stilova dvorske umjetnosti, kao i tjeranje podanika da govore isključivo kineski i nose kinesku odjeću. Svoje je Xianbei sunarodnjake natjerao da preuzmu kineska prezimena, a ime vlastite porodice Tuoba promijenio u Yuan. Također je poticao masovno sklapanje brakova između Xianbeija i Hana.

U sklopu sinizacijske politike je godine 494. car Xioawen premjestio prijestolnicu iz Pingchenga (平城, današnji Datong u Shanxiju) u Luoyang, drevnu kinesku prijestolnicu. To je za posljedicu imalo promjenu strategije u borbi protiv nomadskih Rourana, ali i stvaranje jaza između vojne elite koja je ostala u staroj, i birokracije koja se našla u novoj prijestolnici. Xiaowneove reforme su izazvale nezadovoljstvo kod Xianbei plemstva koje je 496. kovalo dvije velike zavjere protiv njega - jednu oko krunskog princa Yuan Xuna, a druga oko dalekog rođaka Yuan Yija (元頤). Godine 497. je Xiaowen ugušio obje zavjere, a Yuan Xuna natjerao na samoubistvo.

Kineski historičari smatraju da su Xiaowenova politika imala dalekosežne posljedice po historiju Kine, olakšavši njeno ujedinjenje vijek kasnije; međutim, isto tako smatraju da je pomogla propasti dinastije, učinivši dotadađnje Xianbei plemstvo prijemčivim za korupciju i lagodan život koji se tradicionalno vezivao za urbane i "prosvijećene" Kineze. S druge strane, Xiaowen je imao daleko važnije postignuće u sistemu jednakih polja kojim je vlast davala zemlju podanicima, a koji će se održati sve do An Shi ustanka u doba dinastije Tang.

| Kraljevske titule
 |
| --- |
| Prethodi:  **Car Xianwen od Sjevernog Weija**  |  **car Sjevernog Weija**  471–499
 | Slijedi:  **Car Xuanwu od Sjevernog Weija**  |

## Povezano

* Promjena Xianbei imena u Han imena

## Izvori

* Graff, David A. (2002). *Medieval Chinese Warfare, 300-900*. London: Routledge. ISBN 0-415-23954-0.
* *Knjiga Weija*, vol. 7, parts 1, 2.
* *Historija Sjevernih dinastija*, vol. 3.[1] Arhivirano 2008-02-26 na Wayback Machine-u
* *Zizhi Tongjian*, vols. 132, 133, 134, 135, 136, 137, 138, 139, 140, 141, 142.